pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​ ธงชาติไทย สัญลักษณ์แห่งความภาคภูมิใจของคนในชาติ
วันพฤหัสบดีที่ 28 กันยายน 2566
​ ธงชาติไทย สัญลักษณ์แห่งความภาคภูมิใจของคนในชาติ
เมื่อวันพฤหัสบดีที่ 28 กันยายน 2566 พลเอก สนิธชนก  สังขจันทร์ ปลัดกระทรวงกลาโหม   นํารองปลัดกระทรวงกลาโหม และหัวหน้าหน่วยขึ้นตรงสํานักงานปลัดกระทรวงกลาโหม เข้าแถวและร้องเพลงชาติไทย เนื่องในวันพระราชทานธงชาติไทย ณ บริเวณหน้าเสาธงด้านหน้าศาลาว่ากลาโหม
เพื่อเป็นการสร้างความภาคภูมิใจของคนในชาติ และเป็นการน้อมรําลึกในพระมหากรุณาธิคุณพระบาทสมเด็จพระมงกุฎเกล้าเจ้าอยู่หัว ที่ทรงพระราชทานธงไตรรงค์เป็นธงชาติไทย
ธงชาติถือเป็นสัญลักษณ์อันสูงสุดของชาติ แต่เดิมมีหลายรูปแบบ จนรัชสมัยของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงพระกรุณาโปรดเกล้าโปรดกระหม่อมให้ตราพระราชบัญญัติธงชาติ ขึ้นใหม่ในพุทธศักราช 2460 อันมีนามว่า "ธงไตรรงค์" และทรงกําหนดความหมายของสีธงชาติไว้ว่า สีแดง หมายถึง "ชาติ" คือประชาชน สีขาว หมายถึง "ศาสนา" และสีน้ําเงินหมายถึง "พระมหากษัตริย์" เพื่อเป็นสิ่งเตือนใจให้อนุชนคนรุ่นหลังได้รําลึกถึงการเสียสละเลือดเนื้อของบรรพบุรุษ เพื่อรักษาไว้ซึ่งแผ่นดินและ     ร้อยดวงใจคนไทยให้เป็นหนึ่งเดียว
เพราะธงชาติและเพลงชาติไทย คือ สัญลักษณ์ของความเป็นไทย คือ สิ่งที่แสดงให้เห็นถึงความเป็นเอกราช ไม่ตกเป็นเมืองขึ้นหรือ อาณานิคมของชาติใด รวมถึงความเสียสละของบรรพบุรุษไทยทุกยุคสมัย ในการปกป้องรักษาแผ่นดินให้คงอยู่มาจนถึงปัจจุบัน
รัฐบาลไทย-ข่าวทำเนียบรัฐบาล-ธงชาติไทย สัญลักษณ์แห่งความภาคภูมิใจของคนในชาติ
วันพฤหัสบดีที่ 28 กันยายน 2566
ธงชาติไทย สัญลักษณ์แห่งความภาคภูมิใจของคนในชาติ
"เพราะธงชาติและเพลงชาติไทย คือ สัญลักษณ์ของความเป็นไทย คือ สิ่งที่แสดงให้เห็นถึงความเป็นเอกราช ไม่ตกเป็นเมืองขึ้นหรือ อาณานิคมของชาติใด รวมถึงความเสียสละของบรรพบุรุษไทยทุกยุคสมัย ในการปกป้องรักษาแผ่นดินให้คงอยู่มาจนถึงปัจจุบัน"
วันที่ 28 กันยายน 2566 นี้ เป็นวันครบรอบ 106 ปี วันพระราชทานธงชาติไทย เป็นวันที่ระลึกโอกาสที่พระบาทสมเด็จพระมงกุฎเกล้าเจ้าอยู่หัว (รัชกาลที่ 6) ทรงพระราชทานธงไตรรงค์เป็นธงชาติไทย เมื่อวันที่ 28 กันยายน พ.ศ. 2460
ซึ่งต่อมาในปี พ.ศ. 2560 สํานักนายกรัฐมนตรี ได้เสนอให้วันที่ 28 กันยายนของทุกปี เป็นวันพระราชทานธงชาติไทย โดยประเทศไทยนั้นถือเป็นประเทศที่ 54 ของโลกที่มีวันธงชาติ
รัฐบาลไทย-ข่าวทำเนียบรัฐบาล-​เมื่อวันพุธที่ ๒๗ กันยายน ๒๕๖๖ นายสุทิน คลังแสง รัฐมนตรีว่าการกระทรวงกลาโหม ได้ตรวจเยี่ยมสำนักงานปลัดกระทรวงกลาโหมโดยมี พลเอก สนิธชนก สังขจันทร์ ปลัดกระทรวงกลาโหม ให้การต้อนรับ แล
วันพฤหัสบดีที่ 28 กันยายน 2566
​เมื่อวันพุธที่ ๒๗ กันยายน ๒๕๖๖ นายสุทิน คลังแสง รัฐมนตรีว่าการกระทรวงกลาโหม ได้ตรวจเยี่ยมสํานักงานปลัดกระทรวงกลาโหมโดยมี พลเอก สนิธชนก สังขจันทร์ ปลัดกระทรวงกลาโหม ให้การต้อนรับ แล
โดยผู้เข้ารับฟังการบรรยายสรุปฯ ประกอบด้วย รองปลัดกระทรวงกลาโหม
หัวหน้านายทหารฝ่ายเสนาธิการประจํารัฐมนตรีว่าการกระทรวงกลาโหม หัวหน้านายทหารฝ่ายเสนาธิการประจําปลัดกระทรวงกลาโหม และ หัวหน้าหน่วยขึ้นตรงสํานักงานปลัดกระทรวงกลาโหม
หลังฟังการบรรยายสรุป
รมว.กห. รู้สึก อบอุ่นใจ สบายใจ ที่ได้รับทราบ การปฏิบัติหน้าที่ของแต่ละหน่วยขึ้นตรง ที่ได้ชี้แจงมา และสิ่งที่อยากเห็น คืออยากเห็นกองทัพเป็นกองทัพที่ ทันสมัยคือ
-ศักยภาพสูง สามารถป้องกันอธิปไตยได้
-ขนาดพอเหมาะ เหมาะสมกับภารกิจ กระทัดรัด
-พร้อมรับ กับภัยคุกคามในรูปแบบใหม่
-ให้ประชาชน กลับมารักทหาร ได้ใจประชาชน ที่รักอยู่แล้วให้รักมากขึ้น
โดยได้มอบนโยบายแนวทางในการปฏิบัติงานดังนี้
1.การลดอัตรากําลังพล อาจ จัดให้มีการเกษียณอายุราชการก่อนกําหนด โดยเพิ่มแรงจูงใจ พร้อม การลดการผลิต หรือรับเข้ากําลังพล
2.การสมัครใจเป็นทหารกองประจําการ(ลดการเกณฑ์ทหาร) โดยกองทัพ พิจารณาลดความต้องการ เท่าที่จําเป็นในแต่ละสภาวการณ์ และ เพิ่มแรงจูงใจในการสมัครเข้าเป็นทหารกองประจําการ อาทิ สามารถรับราชการต่อ หรือ มีอาชีพที่เหมาะสมรองรับ ,การเพิ่มเบี้ยเลี้ยงเงินเดือน ฯลฯ
3.การพิจารณาเข้าใช้ที่ดินทหาร ที่มิได้ใช้งานให้เกิดประโยชน์สูงสุด โดยหน่วยงานที่เกี่ยวข้องพิจารณาให้เกิดประโยชน์สูงสุด
4.การใช้ยุทโธปกรณ์ ช่วยเหลือ ประชาชน ขุดลอก คูคลอง หนอง ฝาย
5.ปัญหายาเสพติด ประชาชนมีความเชื่อมั่นในทหาร ที่มีขีดความสามารถในการดําเนินการ สกัดกั้นแนวชายแดน จับกุม (ผู้ช่วย จนท.) บําบัด (รร.ค่ายทหาร)
6.อาชญากรรมทางไซเบอร์ ใช้เครื่องมือที่มีอยู่ สนับสนุนภาครัฐ เพิ่มศักยภาพ
7.กําลังพลชั้นผู้น้อย ต้องอยู่ดีกินดี เพื่อขวัญกําลังใจในการปฏิบัติงาน
จากนั้น รมว.กห.ได้ลงนามในสมุดตรวจเยี่ยม และถ่ายภาพร่วมกับคณะผู้บังคับหน่วยขึ้นตรงสํานักงานปลัดกระทรวงกลาโหมเป็นที่ระลึก
รัฐบาลไทย-ข่าวทำเนียบรัฐบาล-การเยือนราชอาณาจักรกัมพูชาอย่างเป็นทางการของนายเศรษฐา ทวีสิน นายกรัฐมนตรี
วันพฤหัสบดีที่ 28 กันยายน 2566
การเยือนราชอาณาจักรกัมพูชาอย่างเป็นทางการของนายเศรษฐา ทวีสิน นายกรัฐมนตรี
วันที่ 28 กันยายน 2566
ข่าวภารกิจการเยือนราชอาณาจักรกัมพูชาอย่างเป็นทางการของนายเศรษฐา ทวีสิน นายกรัฐมนตรี​
วันที่ 27 กันยายน 2566
นายกฯ เตรียมเดินทางเยือนกัมพูชาอย่างเป็นทางการ เชื่อมั่นกระชับมิตรภาพและความร่วมมือทุกด้านในฐานะประเทศเพื่อนบ้านที่ใกล้ชิด ​
วันที่ 28 กันยายน 2566
นายกฯ พร้อมคณะออกเดินทางเยือนกัมพูชาอย่างเป็นทางการ มั่นใจกระชับความสัมพันธ์ทวิภาคีเพื่อประโยชน์ของประเทศและประชาชนร่วมกัน
นายกรัฐมนตรีไทย-กัมพูชา พบปะครั้งแรกหลังรับตําแหน่งใหม่ พร้อมกับยืนยันความใกล้ชิดและหุ้นส่วนยุทธศาสตร์
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ นั่งหัวโต๊ะ ขับเคลื่อนแผนงานหรือโครงการที่ใช้เงินกองทุนจัดรูปที่ดิน
วันพุธที่ 27 กันยายน 2566
รองปลัดเศรษฐเกียรติฯ นั่งหัวโต๊ะ ขับเคลื่อนแผนงานหรือโครงการที่ใช้เงินกองทุนจัดรูปที่ดิน
รองปลัดเศรษฐเกียรติฯ นั่งหัวโต๊ะ ขับเคลื่อนแผนงานหรือโครงการที่ใช้เงินกองทุนจัดรูปที่ดิน
เมื่อวันพุธที่ 27 กันยายน 2566 เวลา 09.30 น. รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน ครั้งที่ 2/2566 พร้อมด้วยผู้แทนหน่วยงานที่เกี่ยวข้อง ณ ห้องประชุม 135 ชั้น 3 กระทรวงเกษตรและสหกรณ์ โดยสามารถสรุปผลการประชุมได้ดังนี้
1. ที่ประชุมรับทราบรายงานผลการดําเนินงานทุนหมุนเวียน ประจําปีบัญชี 2565 (ฉบับสมบูรณ์) เพื่อใช้เป็นฐานข้อมูลในการดําเนินการและติดตามผลการดําเนินงาน โดยกองทุนจัดรูปที่ดินมีผลการดําเนินงานอยู่ที่คะแนนเฉลี่ย 4.6471 ซึ่งเพิ่มขึ้นจากปีบัญชี 2564
2. ที่ประชุมรับทราบรายงานผลการดําเนินงานตามบันทึกข้อตกลงการประเมินผลการดําเนินงานของกองทุนจัดรูปที่ดิน ประจําปีบัญชี 2566 (ไตรมาส 3) ได้แก่ 1) ผลการดําเนินงานด้านการเงิน 2) ผลการดําเนินงานด้านไม่ใช่การเงินตามวัตถุประสงค์และภารกิจของทุนหมุนเวียน 3) ระบบบริหารความเสี่ยง 4) ระบบบริหารจัดการสารสนเทศ และ 5) ระบบบริหารทรัพยากรบุคคล โดยที่ประชุมเห็นว่าเรื่องนโยบายการพักชําระหนี้ของรัฐบาล ซึ่งเป็นปัจจัยภายนอก อาจส่งผลต่อตัวชี้วัดของกองทุนจัดรูปที่ดินจึงมอบหมายให้ฝ่ายเลขานุการไปศึกษาผลกระทบจากนโยบายดังกล่าวกับธนาคารเพื่อการเกษตรและสหกรณ์ต่อไป
3. ที่ประชุมรับทราบร่างตัวชี้วัดการประเมินผลการดําเนินงานกองทุนจัดรูปที่ดิน ประจําปีบัญชี 2567 ซึ่งฝ่ายเลขานุการได้ดําเนินการแก้ไข/ปรับตามข้อเสนอแนะของอนุกรรมการ และจัดส่งร่างตัวชี้วัดการประเมินผลการดําเนินงานกองทุนจัดรูปที่ดิน ประจําปีบัญชี 2567 ให้กรมบัญชีกลางและบริษัทที่ปรึกษา (บริษัท ทริส คอร์ปอเรชั่น จํากัด) เมื่อวันที่ 10 สิงหาคม 2566
4. ที่ประชุมรับทราบ ปฏิทินการประชุมของคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน ตามกรอบหลักเกณฑ์การประเมินผลการดําเนินงานทุนหมุนเวียน ประจําปีบัญชี 2567 ซึ่งกําหนดปฏิทินการประชุมไตรมาสละ 1 ครั้ง โดยจะประชุมในสัปดาห์ที่ 4 ของเดือนที่ 2 ในแต่ละไตรมาส
5. ที่ประชุมรับทราบ รายงานสถานะเงินกองทุนจัดรูปที่ดิน (ณ วันที่ 31 สิงหาคม พ.ศ. 2566)
6. ที่ประชุมพิจารณาและให้ความเห็นชอบ แผนงานและโครงการจัดรูปที่ดินและจัดระบบน้ําเพื่อเกษตรกรรม ปี 2567 วงเงิน 1,035,000,000 บาท และแผนงานและโครงการจัดรูปที่ดินและจัดระบบน้ําเพื่อเกษตรกรรม ปี 2567 (เงินเหลือจ่ายครั้งที่ 2) วงเงิน 26,845,190 บาท รวมวงเงินทั้งสิ้น 1,061,845,190 บาท
7. ที่ประชุมพิจารณาและให้ความเห็นชอบการดําเนินงานตามเกณฑ์ประเมินผลการดําเนินงานกองทุนจัดรูปที่ดินประจําปีบัญชี 2566 โดยที่ประชุมเห็นควรไม่เรียกเก็บค่าตอบแทน การใช้ประโยชน์ที่ดิน ได้แก่ แผนปฏิบัติการระยะยาว (ปี 2567-2570) และแผนปฏิบัติการ ประจําปีบัญชี 2567 แผนปฏิบัติการดิจิทัล ระยะยาว (ปี 2564-2567) และแผนปฏิบัติการดิจิทัล ประจําปีบัญชี 2567 และแผนการบริหารทรัพยากรบุคคลระยะยาว (ปี 2566-2569 และแผนปฏิบัติการด้านการบริหารทรัพยากรบุคคล ประจําปีบัญชี 2567
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา นำคณะข้าราชการ ก.อุตสาหกรรม เคารพธงชาติและร้องเพลงชาติไทยในกิจกรรมเนื่องในวันพระราชทาน ธงชาติไทย (Thai National Flag Day) 28 กันยายน ประจำปี 2566
วันพฤหัสบดีที่ 28 กันยายน 2566
28/09/2566
รัฐมนตรีฯ พิมพ์ภัทรา นําคณะข้าราชการ ก.อุตสาหกรรม เคารพธงชาติและร้องเพลงชาติไทยในกิจกรรมเนื่องในวันพระราชทาน ธงชาติไทย (Thai National Flag Day) 28 กันยายน ประจําปี 2566
รัฐมนตรีฯ พิมพ์ภัทรา นําคณะข้าราชการ ก.อุตสาหกรรม เคารพธงชาติและร้องเพลงชาติไทยในกิจกรรมเนื่องในวันพระราชทาน ธงชาติไทย (Thai National Flag Day) 28 กันยายน ประจําปี 2566
วันนี้ (28 กันยายน 2566) นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานนําเคารพธงชาติและร้องเพลงชาติไทยในกิจกรรมเนื่องในวันพระราชทาน ธงชาติไทย (Thai National Flag Day) 28 กันยายน ประจําปี 2566 โดยมีนายณัฐพล รังสิตพล ปลัดกระทรวงอุตสาหกรรม นายสุรพล ชามาตย์ นายเอกภัทร วังสุวรรณ นายวันชัย พนมชัย นางสาวณัฏฐิญา เนตยสุภา รองปลัดกระทรวงอุตสาหกรรม นายเดชา จาตุธนานันท์ นายภาสกร ชัยรัตน์ ผู้ตรวจราชการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม และคณะผู้บริหารกระทรวงอุตสาหกรรม ข้าราชการ และพนักงานร่วมกิจกรรม ณ ห้องโถง ชั้น 1 อาคารสํานักงานปลัดกระทรวงอุตสาหกรรม
การจัดกิจกรรมในวันนี้จัดขึ้นเพื่อรําลึกถึงพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ที่ทรงพระราชทานธงไตรรงค์ให้เป็นธงชาติของประเทศไทย และเพื่อให้เห็นถึงความสําคัญในฐานะที่ธงชาติไทยเป็นสัญลักษณ์แห่งการร่วมแรงร่วมใจเป็นหนึ่งเดียวของคนไทย รัฐบาลได้ประกาศให้วันที่ 28 กันยายนของทุกปี เป็นวันพระราชทานธงชาติไทย และจัดให้มีพิธีการเชิญธงชาติขึ้นสู่ยอดเสาในเวลา 08.00 น. หรือ 8 โมงเช้าในวันนี้
รัฐบาลไทย-ข่าวทำเนียบรัฐบาล-ปลัด สธ.ห่วงน้ำมูลล้นตลิ่ง สั่งเฝ้าระวัง 4 อำเภอเสี่ยง “อุบลราชธานี” เตรียมยาเวชภัณฑ์ดูแล
วันพฤหัสบดีที่ 28 กันยายน 2566
ปลัด สธ.ห่วงน้ํามูลล้นตลิ่ง สั่งเฝ้าระวัง 4 อําเภอเสี่ยง “อุบลราชธานี” เตรียมยาเวชภัณฑ์ดูแล
ปลัดกระทรวงสาธารณสุข เผยไทยยังมีฝนตกหนักหลายพื้นที่ มี 6 จังหวัดได้รับผลกระทบจากอุทกภัย รวม 6,584 ครัวเรือน เสียชีวิต 2 ราย บาดเจ็บ 1 ราย และสูญหาย 1 ราย ห่วง “อุบลราชธานี” ระดับน้ํามูลล้นตลิ่ง แนวโน้มยังสูงขึ้น เฝ้าระวัง 4 อําเภอเสี่ยง
ปลัดกระทรวงสาธารณสุข เผยไทยยังมีฝนตกหนักหลายพื้นที่ มี 6 จังหวัดได้รับผลกระทบจากอุทกภัย รวม 6,584 ครัวเรือน เสียชีวิต 2 ราย บาดเจ็บ 1 ราย และสูญหาย 1 ราย ห่วง “อุบลราชธานี” ระดับน้ํามูลล้นตลิ่ง แนวโน้มยังสูงขึ้น เฝ้าระวัง 4 อําเภอเสี่ยง กําชับ สสจ.เตรียมพร้อมยาและเวชภัณฑ์
วันนี้ (28 กันยายน 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงการเฝ้าระวังสถานการณ์อุทกภัย วาตภัย และดินโคลนถล่ม ว่า จากสถานการณ์หย่อมความกดอากาศต่ํากําลังแรง บริเวณทะเลจีนใต้ตอนกลางกําลังจะเคลื่อนผ่านประเทศไทยตอนบนตามแนวร่องมรสุม ในขณะที่มรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทย จะมีกําลังแรงขึ้น ทําให้ประเทศไทยมีฝนเพิ่มขึ้น โดยมีฝนตกหนักหลายพื้นที่และมีฝนตกหนักมากบางพื้นที่ ในบริเวณภาคเหนือตอนล่าง ภาคตะวันออกเฉียงเหนือ ภาคกลาง ภาคใต้กทม.และปริมณฑล ระหว่างวันที่ 26-29 กันยายน 2566 ล่าสุดยังคงมีสถานการณ์ใน 6 จังหวัด ได้แก่ สุโขทัย ยโสธร อุบลราชธานี อุดรธานี ปราจีนบุรี และยะลา ประชาชนได้รับผลกระทบ 6,584 ครัวเรือน มีผู้เสียชีวิต 2 ราย และบาดเจ็บ 1 ราย ที่จังหวัดจันทบุรี รวมถึงสูญหายอีก 1 ราย ที่จังหวัดยะลา ภาพรวมมีสถานบริการสาธารณสุขได้รับผลกระทบ 7 แห่ง เป็น รพ.สต. 5 แห่ง สาธารณสุขอําเภอ 1 แห่ง และโรงพยาบาล 1 แห่ง ทั้งหมดสามารถเปิดให้บริการได้ตามปกติ
นพ.โอภาสกล่าวต่อว่า สําหรับสถานการณ์ในจังหวัดอุบลราชธานี ได้รับรายงานจากนายแพทย์สาธารณสุขจังหวัดอุบลราชธานี ว่า ระดับน้ําแม่น้ํามูลยังมีแนวโน้มเพิ่มขึ้นต่อเนื่อง ขณะนี้อยู่ในเกณฑ์วิกฤต ระดับน้ําล้นตลิ่งทําให้มีประชาชนได้รับผลกระทบด้านการดํารงชีพใน 2 อําเภอ คือ อ.เมืองอุบลราชธานี และ อ.วารินชําราบ รวม 1,987 คน มีการตั้งจุดพักพิงแล้ว 11 แห่ง แบ่งเป็น อ.เมืองอุบลราชธานี 9 แห่ง ดูแล 78 ครัวเรือน 268 คน และ อ.วารินชําราบ 2 แห่ง ดูแล 119 ครัวเรือน 424 คน รวมทั้งหมด 197 ครัวเรือน 692 คน ในจํานวนนี้ เป็นกลุ่มเปราะบาง 239 ราย ส่วนใหญ่เป็นผู้สูงอายุ 64 ราย เด็กอายุ 2-12 ปี 55 ราย ความดันโลหิตสูง 55 ราย เบาหวาน 20 ราย ผู้พิการ 16 ราย เป็นต้น ได้ให้การดูแลโดยคัดกรองความเครียดในจุดพักพิง 99 ราย พบมีความเครียดเล็กน้อย 14 ราย ส่วนการเจ็บป่วยทั่วไปพบเป็นไข้หวัด/ไข้หวัดใหญ่ 24 ราย น้ํากัดเท้า 19 ราย และอุจจาระร่วง 1 ราย
“จากปริมาณฝนคาดการณ์ของกรมอุตุนิยมวิทยาและสถาบันสารสนเทศทรัพยากรน้ํา (องค์การมหาชน) พบว่า วันที่ 2 ตุลาคม 2566 ระดับน้ําพื้นที่ลุ่มน้ํามูลจะสูงกว่าตลิ่ง 0.84 เมตร ปริมาณน้ําจะล้นตลิ่งต่ํานอกแนวคันกั้นน้ําบริเวณแนวฟันหลอและไหลหลากเข้าท่วมชุมชนที่เป็นพื้นที่ลุ่มต่ําริมลําน้ํา จึงขอให้หน่วยบริการสาธารณสุขในพื้นที่เฝ้าระวังสถานการณ์น้ําท่วมขังพื้นที่ลุ่มต่ําริมลําน้ํา ได้แก่ อําเภอเมืองอุบลราชธานี วารินชําราบ สว่างวีระวงศ์ และพิบูลมังสาหาร ได้กําชับให้สํานักงานสาธารณสุขจังหวัดอุบลราชธานีเตรียมยาและเวชภัณฑ์ให้พร้อมช่วยเหลือดูแลประชาชนในพื้นที่” นพ.โอภาสกล่าว
***************************************** 28 กันยายน 2566
รัฐบาลไทย-ข่าวทำเนียบรัฐบาล-กรมทางหลวงชนบท เตรียมความพร้อมรับมือสถานการณ์อุทกภัย ระดมกำลังเจ้าหน้าที่และเครื่องมือเครื่องจักร
วันพฤหัสบดีที่ 28 กันยายน 2566
กรมทางหลวงชนบท เตรียมความพร้อมรับมือสถานการณ์อุทกภัย ระดมกําลังเจ้าหน้าที่และเครื่องมือเครื่องจักร
เพื่อบรรเทาความเดือดร้อนให้ประชาชนทันที ตามข้อคําสั่งการของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยแขวงทางหลวงชนบทประจวบคีรีขันธ์ เตรียมพร้อมเฝ้าระวังรับมือสถานการณ์อุทกภัยในพื้นที่ ทั้งด้านบุคลากร เครื่องมือ เครื่องจักร วัสดุอุปกรณ์ ยานพาหนะ ป้ายเตือน ป้ายแนะนําเส้นทาง รวมถึงจัดชุดลาดตระเวนเฝ้าติดตามสถานการณ์อย่างใกล้ชิด เพื่อบรรเทาความเดือดร้อนให้ประชาชนเดินทางได้อย่างปลอดภัย พร้อมให้ความช่วยเหลือประชาชนอย่างทันท่วงที ตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ทั้งนี้ ทช. ได้จัดเจ้าหน้าที่ให้ความช่วยเหลืออย่างเต็มกําลัง ประชาชนโปรดขับขี่ยานพาหนะด้วยความระมัดระวังและสังเกตป้ายเตือน สามารถแจ้งเหตุอุทกภัยได้ที่แขวงทางหลวงชนบทในพื้นที่หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-นายกฯ เศรษฐา ประกาศส่งต่อเงินเดือน-เบี้ยประชุมทุกบาท ให้มูลนิธิต่างๆ ต่อยอดโอกาสเพื่อกลุ่มเปราะบางในประเทศ ประเดิม ‘มูลนิธิเด็ก’ ที่แรก ย้ำ รบ. ต้องมีส่วนช่วยเหลือระยะยาวด้วย
วันพฤหัสบดีที่ 28 กันยายน 2566
28/09/2566
นายกฯ เศรษฐา ประกาศส่งต่อเงินเดือน-เบี้ยประชุมทุกบาท ให้มูลนิธิต่างๆ ต่อยอดโอกาสเพื่อกลุ่มเปราะบางในประเทศ ประเดิม ‘มูลนิธิเด็ก’ ที่แรก ย้ํา รบ. ต้องมีส่วนช่วยเหลือระยะยาวด้วย
นายกฯ เศรษฐา ประกาศส่งต่อเงินเดือน-เบี้ยประชุมทุกบาท ให้มูลนิธิต่างๆ ต่อยอดโอกาสเพื่อกลุ่มเปราะบางในประเทศ ประเดิม ‘มูลนิธิเด็ก’ ที่แรก ย้ํา รบ. ต้องมีส่วนช่วยเหลือระยะยาวด้วย
วันที่ 28 กันยายน 2566 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ขอส่งต่อเงินเดือน และเบี้ยประชุมของทุกเดือนที่ได้รับจากการดํารงตําแหน่งนายกรัฐมนตรี และรัฐมนตรีว่าการกระทรวงการคลังตลอดการดํารงตําแหน่งให้มูลนิธิฯต่างๆ เพื่อช่วยเหลือผู้เปราะบางที่ต้องการการช่วยเหลือ
นายชัย กล่าวว่า นายกฯ มีดําริว่า “การให้” เป็นเรื่องที่ดี ตามแต่กําลังศรัทธาของแต่ละคน นายกฯจึงตั้งใจเริ่มที่ตัวเองก่อน ขณะที่รัฐบาลเองมีหลายนโยบายที่พยายามอย่างมากในการมุ่งสร้างประโยชน์สุข และความเป็นอยู่ที่ดีให้กับคนไทย โดยเฉพาะเรื่องการศึกษา ซึ่งเป็นสิ่งที่ช่วยลดความเหลื่อมล้ําในสังคม ทําให้เด็กที่มีความเสี่ยงหลุดออกจากระบบ ทั้งยังสามารถได้รับการศึกษาได้อย่างต่อเนื่อง ทั้งนี้ เงินเดือนและเงินประจําตําแหน่งทั้งหมดของนายกรัฐมนตรีและรัฐมนตรีว่าการกระทรวงการคลังทั้งหมด หลังจากได้รับมาแล้วรวมเป็นเงิน 125,590 บาทต่อเดือน (เงินเดือนตําแหน่งนายกรัฐมนตรี 75,590 บาท เงินประจําตําแหน่ง 50,000 บาท) ขอส่งต่อให้กับกลุ่มที่เปราะบาง ซึ่งเป็นเรื่องที่สามารถทําได้ทันที แต่สิ่งที่ทดแทนไม่ได้ คือหน้าที่ของรัฐที่ต้องดําเนินการสนับสนุนมูลนิธิต่างๆ เป็นการช่วยเหลืออีกทางหนึ่งซึ่งทําได้เร็วกว่าการพึ่งระบบของรัฐที่ต้องใช้เวลา เพราะต้องอาศัยการทําผ่าน พรบ. ต่างๆ ตามกลไกของรัฐสภาในการดําเนินการเพียงอย่างเดียว
นายชัย กล่าวอีกว่า สําหรับการคัดเลือกองค์กรที่จะได้รับความช่วยเหลือนั้น จะมีทีมงานเป็นผู้กําหนดเกณฑ์ โดยครั้งแรกจะบริจาคให้กับ มูลนิธิเด็ก (FOUNDATION FOR CHILDREN) ช่วยเหลือเด็กด้านปัจจัยพื้นฐาน การดําเนินชีวิตและสวัสดิการต่าง ๆ ให้เด็กมีพัฒนาการที่เหมาะสมทางร่างกาย สติปัญญา และจิตใจ รวมถึงทางด้านการศึกษา ที่สามารถช่วยให้เด็กเข้าระบบการศึกษาได้อย่างถูกต้องต่อไป อย่างที่แจ้งไว้ การส่งต่อเงินเดือนเป็นเพียงแค่ส่วนแรก ซึ่งนายกฯ พยายามที่จะหาโอกาสไปพบปะพูดคุยกับองค์กรกลุ่มต่าง ๆ เพื่อรับฟังเสียง รับทราบถึงปัญหา และความเดือดร้อนของมูลนิธิที่กําลังเผชิญอยู่ เพื่อที่จะได้หาแนวทางแก้ไขต่อไป
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯลุยกรมฝนหลวงฯมอบนโยบายเติมน้ำในเขื่อนแบบเต็มอิ่ม รองรับสภาวะเอลนีโญ
วันพฤหัสบดีที่ 28 กันยายน 2566
รัฐมนตรีช่วยเกษตรฯลุยกรมฝนหลวงฯมอบนโยบายเติมน้ําในเขื่อนแบบเต็มอิ่ม รองรับสภาวะเอลนีโญ
รัฐมนตรีช่วยเกษตรฯลุยกรมฝนหลวงฯมอบนโยบายเติมน้ําในเขื่อนแบบเต็มอิ่ม รองรับสภาวะเอลนีโญ
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังแถลงนโยบายและ แนวทางการดําเนินงานปฏิบัติการฝนหลวง โดยมีนางสาวชุติพร เสชัง รองผู้ว่าราชการจังหวัดนครสวรรค์ นายสุพิศ พิทักษ์ธรรมอธิบดีกรมฝนหลวงและการบินเกษตร ผู้แทนกรมชลประทานคณะผู้บริหารและเจ้าหน้าที่ของกรมฝนหลวงและการบินเกษตรเข้าร่วม ณ ศูนย์ปฏิบัติการฝนหลวงภาคกลาง สนามบินนครสวรรค์อําเภอเมือง จังหวัดนครสวรรค์ ว่า ในวันนี้ได้มอบนโยบาย “ปฏิบัติการเติมน้ําในเขื่อนแบบเต็มอิ่ม รองรับสภาวะเอลนีโญ”โดยสั่งการให้ทางกรมฝนหลวงและการบินเกษตรประสานงานกับกรมชลประทานให้ติดตามสถานการณ์การเพาะปลูกและดําเนินการช่วยเหลือพื้นที่การเกษตรที่ได้รับผลกระทบจากภาวะภัยแล้งหรือฝนทิ้งช่วง รวมถึงปฏิบัติการฝนหลวงอย่างเต็มอิ่มในช่วงโค้งสุดท้ายของฤดูฝนนี้ เพื่อให้มีปริมาณน้ําต้นทุนเพียงพอสําหรับรองรับความต้องการน้ํา และป้องกันสถานการณ์ภัยแล้งจากสถานการณ์เอลนีโญที่จะส่งผลกระทบไปจนถึงกลางปี 2567ตามแนวทางการขับเคลื่อนงานของกระทรวงเกษตรและสหกรณ์ที่มุ่งเน้นให้เกษตรกรอยู่ดีมีสุข มีรายได้มั่นคง ภาคการเกษตรแข็งแกร่ง เน้นการทํางานบูรณาการงานอย่างเข้มแข็ง รับมือภัยธรรมชาติด้วยการวางแผนอย่างชัดเจน เพื่อรับมือตั้งแต่การป้องกัน แก้ไข และฟื้นฟู เมื่อประสบเหตุภัยแล้งและภัยพิบัติทุกชนิด และการให้บริการประชาชนอย่างทั่วถึงซึ่งกําชับให้ระวังและหลีกเลี่ยงพื้นที่ประสบปัญหาอุทกภัยด้วย เพื่อไม่ให้ส่งผลกระทบแก่พื้นที่การเกษตรและประชาชนทั้งนี้ได้เน้นย้ําเรื่องประสิทธิภาพความพร้อมของอากาศยาน อุปกรณ์ และเครื่องมือในการปฏิบัติการฝนหลวง เพื่อความปลอดภัยสูงสุดของผู้ปฏิบัติงาน
สําหรับวันนี้ กระทรวงเกษตรฯโดยกรมฝนหลวงและการบินเกษตรได้ดําเนินการตามแผนปฏิบัติการฝนหลวงแบบเต็มอิ่มในพื้นที่ภาคกลางบริเวณลุ่มรับน้ําเขื่อนป่าสักชลสิทธิ์ เพื่อเติมน้ําต้นทุนและช่วยเหลือพื้นที่การเกษตร โดยแบ่งเป็น 4 ภารกิจจากการระดมกําลังจาก 3 หน่วยปฏิบัติการ ได้แก่ภารกิจที่ 1 การก่อเมฆโดยหน่วยฯ นครราชสีมา ใช้เครื่องบิน CN 1 ลําภารกิจที่ 2 เลี้ยงให้อ้วนโดยหน่วยฯ ลพบุรี ใช้เครื่องบิน CASA 2 ลําร่วมกับหน่วยฯ กาญจนบุรี ใช้เครื่องบิน CARAVAN 2 ลํา ก่อนเติมสารฝนหลวง ณ หน่วยฯ ลพบุรีเพื่อทําภารกิจที่ 3เลี้ยงเมฆซ้ําในพื้นที่เป้าหมายเพื่อเพิ่มปริมาณน้ําในก้อนเมฆให้มากที่สุด และภารกิจที่ 4 โดยหน่วยฯ นครราชสีมาใช้เครื่องบิน Super King Air 1 ลํา บินปฏิบัติการโจมตีเมฆเย็น เพื่อเพิ่มปริมาณฝนให้ตกมากขึ้น เป็นอันเสร็จสิ้นภารกิจการระดมกําลังปฏิบัติการฝนหลวงอย่างเต็มอิ่ม
ในโอกาสนี้ รัฐมนตรีช่วยว่าการกระทรวงเกษตรและสหกรณ์ ได้กล่าวให้กําลังใจคณะผู้บริหารเจ้าหน้าที่ชุดบินปฏิบัติการฝนหลวงเพื่อเป็นขวัญและกําลังใจในการปฏิบัติหน้าที่อย่างเต็มกําลังความสามารถรวมถึงพร้อมสนับสนุนให้หน่วยงานมีเครื่องมืออุปกรณ์ที่ทันสมัยพร้อมปฏิบัติงานและมีงบประมาณพร้อมในการปฏิบัติภารกิจฝนหลวงเพื่อผลการดําเนินงานที่มีประสิทธิภาพและประสบความสําเร็จต่อไป
รัฐบาลไทย-ข่าวทำเนียบรัฐบาล-บีโอไอเดินหน้าชักจูงการลงทุนประเทศญี่ปุ่น
วันพฤหัสบดีที่ 28 กันยายน 2566
บีโอไอเดินหน้าชักจูงการลงทุนประเทศญี่ปุ่น
บีโอไอเดินหน้าชักจูงการลงทุนประเทศญี่ปุ่น
บีโอไอเดินหน้าชักจูงการลงทุนประเทศญี่ปุ่น
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) (ที่ 4 จากซ้าย)นําคณะเดินทางไปชักจูงการลงทุน ณ กรุงโตเกียวและจังหวัดชิซูโอกะ ประเทศญี่ปุ่น โดยได้หารือกับสมาพันธ์นักธุรกิจญี่ปุ่น (Keidanren) และองค์การส่งเสริมการค้าต่างประเทศของญี่ปุ่นหรือเจโทร (JETRO) รวมถึงนักธุรกิจในอุตสาหกรรมเครื่องมือแพทย์ เครื่องจักรอัตโนมัติ ชิ้นส่วนยานยนต์ เพื่อกระชับความสัมพันธ์และเสริมสร้างความร่วมมือในการส่งเสริมการลงทุนของบริษัทญี่ปุ่นในประเทศไทย เมื่อเร็ว ๆ นี้
รัฐบาลไทย-ข่าวทำเนียบรัฐบาล-กระทรวงอุตฯ ระดมทีม PR เร่งประชาสัมพันธ์เชิงรุก สร้าง Content จูงใจ ย่อยง่าย มุ่งเป้าเข้าถึงประชาชนทุกกลุ่มทั่วประเทศ
วันพฤหัสบดีที่ 28 กันยายน 2566
28/09/2566
กระทรวงอุตฯ ระดมทีม PR เร่งประชาสัมพันธ์เชิงรุก สร้าง Content จูงใจ ย่อยง่าย มุ่งเป้าเข้าถึงประชาชนทุกกลุ่มทั่วประเทศ
กระทรวงอุตฯ ระดมทีม PR เร่งประชาสัมพันธ์เชิงรุก สร้าง Content จูงใจ ย่อยง่าย มุ่งเป้าเข้าถึงประชาชนทุกกลุ่มทั่วประเทศ
วันที่ 27 กันยายน 2566 ดร.ไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม พร้อมด้วย นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม ทีมที่ปรึกษารัฐมนตรีว่าการกระทรวงอุตสาหกรรม และเจ้าหน้าที่ด้านการประชาสัมพันธ์ของกระทรวงอุตสาหกรรม เข้าร่วมหารือแนวทางการประชาสัมพันธ์ให้มีทิศทางเดียวกันอย่างบูรณาการ ด้วยจุดมุ่งหมายให้กระทรวงอุตสาหกรรมเป็นที่รู้จักมากยิ่งขึ้น และมีภาพลักษณ์เป็นหน่วยงานที่เข้าถึงประชาชน ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
เลขานุการรัฐมนตรีฯ กล่าวว่า ภารกิจของกระทรวงอุตสาหกรรม มีความหลากหลายเป็นจํานวนมาก การประชาสัมพันธ์จึงเป็นส่วนสําคัญในการสื่อสารทําให้ประชาชนรับรู้ข่าวสารของกระทรวงอุตสาหกรรมได้ดีที่สุด โดยปัจจุบันมีช่องทางการสื่อสารเป็นจํานวนมากทั้งสื่อที่เป็น Mass Media (สื่อรูปแบบเดิม) และสื่อแพลตฟอร์มโซเชียลมีเดียต่าง ๆ ที่หน่วยงานสามารถดําเนินการทําหน้าที่เป็นนัก PR ได้เอง ทําให้เกิดความสะดวก รวดเร็วมากขึ้น อย่างไรก็ดีควรมีการสร้างสรรค์ Content ให้มีความน่าสนใจ สั้น กระชับ เข้าใจง่าย และควรเผยแพร่ให้เหมาะสมกับจังหวะ เวลา และสอดคล้องกับกลุ่มเป้าหมาย เช่น งานด้านกํากับดูแลโรงงานควรเพิ่มเติมความเป็นหน่วยงานส่งเสริมเพื่อให้โรงงานเกิดความไว้ใจ และมองภาพกระทรวงอุตสาหกรรมเป็นหน่วยงานที่เข้าถึงได้ง่าย ส่วนในด้านการพัฒนาผู้ประกอบการ ควรจัดทําเป็นคลิปสั้น ๆ ทั้งตัวอย่างความสําเร็จ เกร็ดความรู้ เพื่อให้ผู้ประกอบการสนใจเข้ารับบริการ ซึ่งจะทําให้การประชาสัมพันธ์เกิดประสิทธิภาพสูงสุด
ดังนั้น จึงขอความร่วมมือนักประชาสัมพันธ์ทุกหน่วยงานในกระทรวงอุตสาหกรรม ช่วยกันดําเนินการประชาสัมพันธ์เชิงรุกอย่างต่อเนื่อง ครอบคลุมแพลตฟอร์มต่าง ๆ เพื่อให้การสื่อสารไปยังกลุ่มเป้าหมายมีความรวดเร็ว เข้าถึง และเกิดประโยชน์สูงสุด
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา รุดเยี่ยมชมห้องปฏิบัติการและผลงานวิจัยอุตสาหกรรม นวัตกรรมของ ม.เทคโนโลยีพระจอมเกล้าพระนครเหนือ พร้อมแนะรุ่นน้องสร้างแรงบันดาลใจสู่เส้นชัยแห่งอนาคต
วันพฤหัสบดีที่ 28 กันยายน 2566
28/09/2566
รัฐมนตรีฯ พิมพ์ภัทรา รุดเยี่ยมชมห้องปฏิบัติการและผลงานวิจัยอุตสาหกรรม นวัตกรรมของ ม.เทคโนโลยีพระจอมเกล้าพระนครเหนือ พร้อมแนะรุ่นน้องสร้างแรงบันดาลใจสู่เส้นชัยแห่งอนาคต
รัฐมนตรีฯ พิมพ์ภัทรา รุดเยี่ยมชมห้องปฏิบัติการและผลงานวิจัยอุตสาหกรรม นวัตกรรมของ ม.เทคโนโลยีพระจอมเกล้าพระนครเหนือ พร้อมแนะรุ่นน้องสร้างแรงบันดาลใจสู่เส้นชัยแห่งอนาคต
วันที่ 27 กันยายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เยี่ยมชมห้องปฏิบัติการและผลงานวิจัยอุตสาหกรรม และนวัตกรรมของมหาวิทยาลัยเทคโนโลยีพระจอมเกล้าพระนครเหนือ (มจพ.) พร้อมสักการะพระบรมราชานุสาวรีย์พระบาทสมเด็จพระจอมเกล้าเจ้าอยู่หัว รัชกาลที่ 4 โดยมี นายสุรพล ชามาตย์ รองปลัดกระทรวงอุตสาหกรรม ร่วมเยี่ยมชม และมี ศ.ดร.ธีรวุฒิ บุณยโสภณ นายกสภามหาวิทยาลัย และกรรมการสภามหาวิทยาลัย ศ.ดร. สุชาติ เชี่ยงฉิน อธิการบดี และคณะผู้บริหาร มจพ. ร่วมให้การต้อนรับ
โดยรัฐมนตรีว่าการกระทรวงอุตสาหกรรม และคณะ ได้เยี่ยมชมห้องปฏิบัติการและผลงานวิจัยด้านวิทยาศาสตร์และเทคโนโลยีของอาจารย์และนักศึกษาคณะวิทยาศาสตร์ประยุกต์ มจพ. ณ อาคารคณะวิทยาศาสตร์ประยุกต์ พร้อมบรรยายแรงบันดาลใจสู่โอกาส (Inspiration on the Chance) เพื่อสร้างแรงบันดาลใจให้นักศึกษา มจพ. สู่ความสําเร็จในอนาคต ณ ห้องประชุมเบญจรัตน์ อาคารนวมินทรราชินี หลังจากนั้น ยังได้รับชมการแสดงสมรรถะของหุ่นยนต์กู้ภัย รางวัลชนะเลิศ แชมป์โลกสมัยที่ 9 ประจําปี พ.ศ. 2566 จากการแข่งขัน World RoboCup Rescue 2023 ณ ประเทศสาธารณรัฐฝรั่งเศส ณ หอประชุมประดู่แดง อาคารอเนกประสงค์
รัฐบาลไทย-ข่าวทำเนียบรัฐบาล- นายกฯ พร้อมคณะออกเดินทางเยือนกัมพูชาอย่างเป็นทางการ มั่นใจกระชับความสัมพันธ์ทวิภาคีเพื่อประโยชน์ของประเทศและประชาชนร่วมกัน
วันพฤหัสบดีที่ 28 กันยายน 2566
28/09/2566
นายกฯ พร้อมคณะออกเดินทางเยือนกัมพูชาอย่างเป็นทางการ มั่นใจกระชับความสัมพันธ์ทวิภาคีเพื่อประโยชน์ของประเทศและประชาชนร่วมกัน
นายกฯ พร้อมคณะออกเดินทางเยือนกัมพูชาอย่างเป็นทางการ มั่นใจกระชับความสัมพันธ์ทวิภาคีเพื่อประโยชน์ของประเทศและประชาชนร่วมกัน
วันนี้ (28 กันยายน 2566) เวลา 09.10 น. ณ ท่าอากาศยานทหาร 2 (กองบิน 6) ดอนเมือง กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ ออกเดินทางไปยังท่าอากาศยานนานาชาติกรุงพนมเปญ ราชอาณาจักรกัมพูชา ในโอกาสเยือนราชอาณาจักรกัมพูชาอย่างเป็นทางการ โดยนายชัย วัชรงค์ โฆษกประจําสํานักนายกรัฐมนตรี เปิดเผยภารกิจสําคัญของนายกรัฐมนตรี ดังนี้
นายกรัฐมนตรีและคณะจะเดินทางถึงกรุงพนมเปญ ราชอาณาจักรกัมพูชา เวลา 10.30 น. โดยมีนายฮวด ฮะ (รัฐมนตรีเกียรติยศ) รัฐมนตรีว่าการกระทรวงความสัมพันธ์กับรัฐสภา-วุฒิสภาและการตรวจสอบ ของกัมพูชา ให้การต้อนรับ หลังจากนั้น กําหนดการแรก เวลา 10.50 น. นายกรัฐมนตรีเข้าร่วมพิธีต้อนรับอย่างเป็นทางการ ณ ห้องโถงกระวาน (Kravan Hall) วิมานสันติภาพ (Peace Palace) หรือ สํานักนายกรัฐมนตรีกัมพูชา และเข้าหารือทวิภาคีกับ สมเด็จมหาบวรธิบดี ฮุน มาแนต นายกรัฐมนตรีกัมพูชา ซึ่งหลังจากนั้นในเวลาเที่ยง นายกรัฐมนตรีกัมพูชาจะเป็นเจ้าภาพเลี้ยงอาหารกลางวัน เพื่อเป็นเกียรติแก่นายกรัฐมนตรี
ในช่วงบ่าย นายกรัฐมนตรีจะเดินทางไปวางพวงมาลา ณ วิมานเอกราช (Independence Monument) และวางพวงมาลาถวายสักการะแด่พระบรมราชานุสาวรีย์ พระบาทสมเด็จพระนโรดม สีหนุ พระบรมรัตนโกศ โดยหลังจากนั้น นายกรัฐมนตรีมีกําหนดการเข้าเยี่ยมคารวะสมเด็จมหารัฐสภาธิการธิบดี ควน โซะดารี ประธานรัฐสภากัมพูชา ณ สภาแห่งชาติกัมพูชา รวมถึงเข้าเยี่ยมคารวะสมเด็จวิบุลเสนาภักดี ซาย ชุม ผู้สําเร็จราชการแทนพระองค์และประธานวุฒิสภากัมพูชา ณ วุฒิสภากัมพูชา
สําหรับกําหนดการสุดท้าย นายกรัฐมนตรีมีกําหนดการเข้าเยี่ยมคารวะสมเด็จอัคคมหาเสนาบดีเดโช ฮุน เซน ประธานองคมนตรีกัมพูชา พร้อมเข้าร่วมงานเลี้ยงอาหารค่ําอย่างเป็นทางการที่ประธานองคมนตรีกัมพูชาเป็นเจ้าภาพเพื่อเป็นเกียรติแก่นายกรัฐมนตรี โดยเมื่อเสร็จสิ้นภารกิจ นายกรัฐมนตรีจะเดินทางออกจากท่าอากาศยานนานาชาติกรุงพนมเปญ เวลา 19.00 น. และจะเดินทางถึงท่าอากาศยานทหาร 2 (กองบิน 6) ดอนเมือง กรุงเทพฯ เวลา 20.20 น.
รัฐบาลไทย-ข่าวทำเนียบรัฐบาล-นายกรัฐมนตรีกราบสักการะพระพุทธสิหิงค์ เพื่อความเป็นสิริมงคล
วันเสาร์ที่ 16 กันยายน 2566
16/09/2566
นายกรัฐมนตรีกราบสักการะพระพุทธสิหิงค์ เพื่อความเป็นสิริมงคล
นายกรัฐมนตรีกราบสักการะพระพุทธสิหิงค์ เพื่อความเป็นสิริมงคล
นายชัย วัชรงค์ โฆษกประจําสํานักนายกรัฐมนตรี เปิดเผยว่า วันนี้ (16 ก.ย. 66) เวลา 19.15 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เดินทางมายังวัดพระสิงห์วรมหาวิหารอําเภอเมืองเชียงใหม่ จังหวัดเชียงใหม่ เพื่อกราบสักการะพระพุทธสิหิงค์ (พระสิงห์) เพื่อความเป็นสิริมงคล พร้อมสนทนาธรรมกับเจ้าอาวาสวัดพระสิงห์ ซึ่งเจ้าอาวาสวัดพระสิงห์ได้สอบถามถึงภารกิจนายกรัฐมนตรีที่ได้เดินทางมาจังหวัดเชียงใหม่ในวันนี้ โดยนายกรัฐมนตรีได้ตอบเกี่ยวภารกิจที่ได้เดินทางมาปฏิบัติในพื้นที่ต่าง ๆ ของจังหวัดเชียงใหม่
ก่อนหน้านี้ เมื่อเวลา 17.45 น. ณ เชียงใหม่ ไนท์ ซาฟารี นายกรัฐมนตรีและคณะ ได้รับประทานอาหารเย็นแบบวัฒนธรรมล้านนา (ขันโตก) ประกอบด้วย เมนู น้ําพริกหนุ่ม ผักลวก ไส้อั่ว ตําจิ๊นแห้ง แกงฮังเลหมู ผัดผักรวมกุ้งสด แคบหมู Mini ข้าวซอยไก่ ข้าวไรซ์เบอรี่ และน้ําผลไม้ รวมทั้งรับชมการแสดงฟ้อนต้อนรับแบบพื้นเมืองทางเหนือ ซึ่งอาหารและการแสดงทางวัฒนธรรมประจําถิ่นของไทยถือเป็นอีกหนึ่ง Soft Power ที่สําคัญในการขับเคลื่อนเศรษฐกิจในพื้นที่และเศรษฐกิจโดยรวมของไทยให้เข้มแข็งตามนโยบายรัฐบาล โดยสื่อมวลชนก็ได้ร่วมรับประทานอาหารเย็นแบบวัฒนธรรมล้านนา (ขันโตก) ด้วย
รัฐบาลไทย-ข่าวทำเนียบรัฐบาล-นายกรัฐมนตรีฯ พร้อมเดินทางร่วมการประชุม UNGA78 ณ นครนิวยอร์ก สหรัฐอเมริกา โดยจะแสดงบทบาทไทยร่วมแก้ไขปัญหาความท้าทายโลกด้านสิ่งแวดล้อม
วันอาทิตย์ที่ 17 กันยายน 2566
17/09/2566
นายกรัฐมนตรีฯ พร้อมเดินทางร่วมการประชุม UNGA78 ณ นครนิวยอร์ก สหรัฐอเมริกา โดยจะแสดงบทบาทไทยร่วมแก้ไขปัญหาความท้าทายโลกด้านสิ่งแวดล้อม
นายกรัฐมนตรีฯ พร้อมเดินทางร่วมการประชุม UNGA78 ณ นครนิวยอร์ก สหรัฐอเมริกา โดยจะแสดงบทบาทไทยร่วมแก้ไขปัญหาความท้าทายโลกด้านสิ่งแวดล้อม
วันนี้ (17 กันยายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีกําหนดเดินทางไปร่วมการประชุมสมัชชาสหประชาชาติ สมัยสามัญ ครั้งที่ 78 (78th Session of the United Nations General Assembly: UNGA78) ณ นครนิวยอร์ก สหรัฐอเมริกา ระหว่างวันที่ 18 – 24 กันยายน 2566
โดยในโอกาสการเดินทางเพื่อปฏิบัติภารกิจนอกประเทศครั้งแรกของนายกรัฐมนตรีครั้งนี้ นอกจากเป็นโอกาสให้ได้พบหารือกับผู้นําต่างประเทศ ผู้นําองค์การระหว่างประเทศ บุคคลสําคัญ เพื่อกระชับความร่วมมือระหว่างประเทศ ทั้งผ่านกรอบทวิภาคี และพหุภาคี ยังมีกําหนดการที่เกี่ยวข้องกับองค์การสหประชาชาติ อาทิ การกล่าวถ้อยแถลงในการอภิปรายทั่วไปการประชุมสมัชชาสหประชาชาติ สมัยสามัญ ครั้งที่ 78 การกล่าว Welcoming Remarks ในกิจกรรมคู่ขนานระดับสูง ของประเทศไทย และอาเซียน ในหัวข้อ “Fostering Partnership for Our Common Future: Enhancing Multi-Stakeholder Partnerships to Accelerate the SDGs in ASEAN” ซึ่งประเทศไทย และ คณะกรรมาธิการเศรษฐกิจและสังคมสําหรับเอเชียและแปซิฟิกแห่งสหประชาชาติ (UNESCAP) ร่วมกันเป็นเจ้าภาพ การกล่าวในกิจกรรมระดับผู้นํา Climate Ambition Summit และการเข้าร่วมการประชุม High-level Meeting on Global Development Initiative (GDI) Cooperation Outcome ซึ่งนายกรัฐมนตรีเน้นย้ําจะนําเสนอบทบาทของไทยด้านความร่วมมือเพื่อต่อสู้กับความท้าทายระหว่างประเทศในเรื่องสิ่งแวดล้อม และการเปลี่ยนแปลงสภาพภูมิอากาศ
โดยนายกรัฐมนตรีมีความมุ่งมั่นตั้งใจที่จะพบหารือกับบริษัทเอกชนขนาดใหญ่ของต่างประเทศ และมีกําหนดพบหารือกับผู้บริหารสภาธุรกิจสหรัฐอเมริกาและอาเซียน (US-ASEAN Business Council: USABC) หอการค้าสหรัฐอเมริกา (US Chamber of Commerce: USCC) และภาคเอกชนสหรัฐฯ ซึ่งมีบริษัทเอกชนมาร่วมจํานวนมาก เพื่อเพิ่มความมั่นใจ ยืนยันแนวทางด้านนโยบายของไทยที่สนับสนุนการค้าการลงทุนกับต่างประเทศ นายกรัฐมนตรีเชื่อมั่นว่าจะกระตุ้นเศรษฐกิจ จนส่งผลให้ภาพรวมของวิถีชีวิตประชาชนดีขึ้น
รัฐบาลไทย-ข่าวทำเนียบรัฐบาล-“รมว.ธรรมนัส” หนุนสร้างห้องเย็นเก็บทุเรียน เพิ่มศักยภาพการผลิตกลุ่มวิสาหกิจชุมชนฯ บูกิต จ.นราธิวาส
วันอาทิตย์ที่ 17 กันยายน 2566
“รมว.ธรรมนัส” หนุนสร้างห้องเย็นเก็บทุเรียน เพิ่มศักยภาพการผลิตกลุ่มวิสาหกิจชุมชนฯ บูกิต จ.นราธิวาส
“รมว.ธรรมนัส” หนุนสร้างห้องเย็นเก็บทุเรียน เพิ่มศักยภาพการผลิตกลุ่มวิสาหกิจชุมชนฯ บูกิต จ.นราธิวาส พร้อมเร่งเดินหน้าแก้ปัญหาที่ดินทํากินทับซ้อนพื้นที่อุทยานเทือกเขาบูโด
วันนี้ (17 กันยายน 2566) ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่เยี่ยมชมการบริหารจัดการของศูนย์เครือข่ายวิสาหกิจชุมชนบริหารห้องเย็นบูกิต และรับฟังปัญหาด้านการเกษตรจากผู้แทนเกษตรกร ณ ศูนย์เครือข่ายวิสาหกิจชุมชนบริหารห้องเย็นบูกิต ตําบลบูกิต อําเภอเจาะไอร้อง จังหวัดนราธิวาส พร้อมด้วย นายอภัย สุทธิสังข์ รองปลัดกระทรวงเกษตรและสหกรณ์ พันจ่าเอก ประเสริฐ มาลัย หัวหน้าผู้ตรวจราชการกระทรวงเกษตรและสหกรณ์ และผู้บริหารในสังกัดกระทรวงเกษตรและสหกรณ์ เข้าร่วม
รัฐมนตรีว่าการกระทรวงเกษตรและสหกรณ์ กล่าวว่า กลุ่มวิสาหกิจชุมชนผู้ผลิตทุเรียนกวน ตําบลบูกิต อําเภอเจาะไอร้อง จังหวัดนราธิวาส เป็นแหล่งผลิตทุเรียนกวนที่มีชื่อเสียง มีการแปรรูปและส่งออกไปยังประเทศมาเลเซียและสิงคโปร์ สร้างรายได้ให้กับจังหวัดนราธิวาส อย่างไรก็ตาม กลุ่มแปรรูปทุเรียนกวน มีปัญหาด้านการจัดเก็บเนื้อทุเรียน เพื่อยืดอายุของเนื้อทุเรียนในการนํามาแปรรูปเป็นทุเรียนกวนตลอดทั้งปี โดยปัจจุบันมีห้องเย็นจํานวน 5 ห้อง แต่ไม่เพียงพอ เนื่องจากในพื้นที่ดังกล่าวมีบริษัท วิสาหกิจชุมชน เกษตรกรทั่วไปที่ทําธุรกิจเกี่ยวกับเนื้อทุเรียน จํานวน 15 กลุ่ม ปริมาณผลผลิต ทั้งสิ้น 1,465 ตัน ดังนั้น จึงได้มอบหมายให้กรมส่งเสริมสหกรณ์ ผลักดันงบประมาณเพื่อนํามาสร้างห้องเย็นอีกหนึ่งห้อง เพิ่มศักยภาพในการผลิตให้กับวิสาหกิจชุมชนฯ
สําหรับปัญหาเรื่องสิทธิในที่ดินทํากินบริเวณเทือกเขาบูโด ซึ่งชาวบ้านรอบเทือกเขาบูโดใน 9 อําเภอ ได้รับผลกระทบจากการออก พ.ร.บ.อุทยาน แห่งชาติ ปี 2562 ซึ่งประกาศเป็นเขตป่าสงวนและอุทยานแห่งชาติทับที่ดินที่ชาวบ้านทํากินอยู่ก่อน ในเรื่องนี้ได้ประสานไปยัง พลตํารวจเอก พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม โดยเตรียมตั้งคณะทํางานขับเคลื่อนที่ดินในพื้นที่จังหวัดนราธิวาสร่วมกัน
รมว.เกษตรฯ กล่าวว่า นายกรัฐมนตรีได้ให้ความสําคัญกับปัญหาที่ดินทํากิน โดยเน้นย้ําให้กระทรวงเกษตรและสหกรณ์ และกระทรวงทรัพยากรธรรมชาติและสิ่งแวดล้อม เดินหน้าทํางานร่วมกันแก้ปัญหาที่ดินทับซ้อนเขตอุทยาน เพื่อให้การแก้ไขปัญหาเป็นไปในทิศทางเดียวกันที่ถูกต้องตามกฏหมาย และเกิดประโยชน์กับพื้นที่และชุมชน โดยจะต้องมีการพิสูจน์สิทธิการครอบครองที่ดินของบุคคลในเขตที่ดินของรัฐ หากอยู่อาศัยมาก่อนการประกาศเป็นเขตอุทยาน ก็จะต้องคืนให้กับชาวบ้านโดยออกเป็นโฉนดที่ดิน
จากนั้น รัฐมนตรีว่าการกระทรวงเกษตรฯ และคณะ เดินทางพบปะกลุ่มเกษตรกร ณ เทศบาลเมืองตากใบ อําเภอตากใบ ต่อมา เดินทางตรวจติดตามพนังกั้นน้ํามูโนะ เพื่อแก้ปัญหาน้ําท่วม ณ อําเภอสุไหงโก-ลก และตรวจเยี่ยมคลองชลประทาน เพื่อร่วมกันหาแนวทางแก้ปัญหาน้ําดําจากป่าพรุโต๊ะแดง ณ ตําบลพร่อน อําเภอตากใบ ก่อนจะเดินทางไปตรวจติดตามผลการดําเนินงาน “ตากใบโมเดล” ณ ตําบลเจ๊ะเห อําเภอตากใบ
รัฐบาลไทย-ข่าวทำเนียบรัฐบาล-"ประเสริฐ" รมว.ดีอีเอส ลงพื้นที่จังหวัดเชียงใหม่ ร่วมกับนายก “เศรษฐา”
วันเสาร์ที่ 16 กันยายน 2566
"ประเสริฐ" รมว.ดีอีเอส ลงพื้นที่จังหวัดเชียงใหม่ ร่วมกับนายก “เศรษฐา”
"ประเสริฐ" รมว.ดีอีเอส ลงพื้นที่จังหวัดเชียงใหม่ ร่วมกับนายก “เศรษฐา”
วันนี้(16กันยายน2566)นายประเสริฐจันทรรวงทองรัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)นายสุทธิเกียรติวีระกิจพานิชที่ปรึกษารัฐมนตรีว่าการกระทรวงดีอีเอส,นายวัลลภรุจิรากรเลขานุการรัฐมนตรีว่าการกระทรวงดีอีเอสดร.เวทางค์พ่วงทรัพย์รองปลัดกระทรวงดีอีเอสและผู้บริหารหน่วยงานในสังกัดกระทรวงฯลงพื้นที่ตรวจราชการจังหวัดเชียงใหม่พร้อมกับนายเศรษฐาทวีสินนายกรัฐมนตรีและรัฐมนตรีว่าการกระทรวงการคลังลงพื้นที่อุทยานวิทยาศาสตร์เทคโนโลยีมหาวิทยาลัยเชียงใหม่(STeP)เพื่อพบปะและร่วมพูดคุยกับคนรุ่นใหม่ในพื้นที่ถึงประเด็นเศรษฐกิจการท่องเที่ยวระบบขนส่งคมนาคมสังคมและสิ่งแวดล้อม(PM 2.5)และยังได้พบกับกลุ่มผู้ประกอบการเพื่อรับฟังปัญหาภาพรวมของจังหวัดเชียงใหม่และส่งเสริมผู้ประกอบการรุ่นใหม่(Start Up)ณห้องประชุมTHE Brick X
______________
รัฐบาลไทย-ข่าวทำเนียบรัฐบาล-นายกฯ ห่วงลิเบียสั่งการให้ความช่วยเหลือทุกด้าน
วันเสาร์ที่ 16 กันยายน 2566
16/09/2566
นายกฯ ห่วงลิเบียสั่งการให้ความช่วยเหลือทุกด้าน
นายกฯ ห่วงลิเบียสั่งการให้ความช่วยเหลือทุกด้าน
วันนี้ (16 กันยายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรี สั่งการเพิ่มเติมมอบหมายให้หน่วยงานที่เกี่ยวข้องเร่งให้ความช่วยประเทศลิเบีย
โดยนายกรัฐมนตรีเตรียมส่งสารแสดงความเสียใจ พร้อมเตรียมบริจาคเงินในนามประเทศไทยผ่านสถานเอกอัครราชทูตลิเบีย จํานวน 1.5 ล้านบาท ในเบื้องต้น
นายกรัฐมนตรีย้ํารัฐบาลไทยพร้อมให้ความช่วยเหลืออย่างเต็มที่ ทั้งในด้านบุคลากร ไม่ว่าจะเป็นหน่วยกู้ภัย แพทย์ พยาบาล ทหาร ฯลฯ รวมทั้งเวชภัณฑ์ และอื่นที่จําเป็นต่าง ๆ ซึ่งกําลังดําเนินการประสานกับทางลิเบียอย่างใกล้ชิด เพราะเป็นภัยภิบัติที่มาพร้อมความสูญเสียที่ไม่มีใครคาดคิดและเตรียมการณ์รับมือไว้ก่อนได้ เป็นภาวะฉุกเฉิน และเมื่อเกิดขึ้นแล้วสิ่งสําคัญที่สุดคือกําลังใจ และการให้ความช่วยเหลือเพื่อนมนุษยชาติด้วยกัน ในนามรัฐบาลไทยขอส่งกําลังใจพร้อมกับประชาชนชาวไทยให้ชาวลิเบียก้าวผ่านเหตุการณ์ครั้งนี้ไปให้ได้ด้วยความเข้มแข็ง
รัฐบาลไทย-ข่าวทำเนียบรัฐบาล-“รมว.ธรรมนัส” ลงพื้นที่ยะลา เปิดเวทีรับฟังเสียงสะท้อนปัญหา ‘ชาวสวนทุเรียน ยางพารา’
วันเสาร์ที่ 16 กันยายน 2566
“รมว.ธรรมนัส” ลงพื้นที่ยะลา เปิดเวทีรับฟังเสียงสะท้อนปัญหา ‘ชาวสวนทุเรียน ยางพารา’
“รมว.ธรรมนัส” ลงพื้นที่ยะลา เปิดเวทีรับฟังเสียงสะท้อนปัญหา ‘ชาวสวนทุเรียน ยางพารา’ มอบหน่วยงานเร่งหาแนวทางแก้ไขระยะยาว พร้อมนําปัญหาช้างป่าบุกทําลายพื้นที่เกษตร กลับไปหารือกับภาคส่วนที่เกี่ยวข้อง เร่งรัดหามาตรการช่วยเหลือเยียวยา
วันนี้ (16 กันยายน 2566) เวลา 16.00 น. ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ติดตามรับฟังปัญหาของเกษตรกรในพื้นที่จังหวัดยะลา พร้อมด้วย นายอภัย สุทธิ์สังข์ รองปลัดกระทรวงเกษตรและสหกรณ์ พันจ่าเอก ประเสริฐ มาลัย หัวหน้าผู้ตรวจราชการกระทรวงเกษตรและสหกรณ์ และผู้บริหารกระทรวงเกษตรและสหกรณ์ ณ หอประชุมที่ว่าการอําเภอธารโต จังหวัดยะลา
รัฐมนตรีว่าการกระทรวงเกษตรฯ กล่าวว่า ต้องการลงมาในพื้นที่เพื่อรับฟังเสียงของเกษตรกรโดยตรง เป็นการสะท้อนให้เห็นปัญหาที่แท้จริง โดยจังหวัดยะลามีประเด็นปัญหาหลักๆ 3 เรื่อง ที่เกษตรกรได้เสนอมา คือ 1. ผลกระทบจากช้างป่าเข้าทําลายพืชผลทางการเกษตรได้รับความเสียหาย โดยแนวทางแก้ไขระยะเร่งด่วน หน่วยงานในพื้นที่ดําเนินการร่วมกันในการผลักดันช้างป่าออกจากพื้นที่ ส่วนระยะยาว ตนจะขอนําเรื่องนี้กลับไปประชุมกับหน่วยงานที่เกี่ยวข้อง และมอบหมายให้สํานักงานเกษตรและสหกรณ์จังหวัดยะลา ร่วมกับจังหวัดยะลา สํารวจพื้นที่การเกษตรที่ได้รับความเสียหาย ต่อไป
2. ปัญหาหนอนเจาะเมล็ดทุเรียน ได้มอบหมายให้กรมวิชาการเกษตร กรมส่งเสริมการเกษตร และกรมส่งเสริมสหกรณ์ ร่วมกันศึกษาหาแนวทางแก้ไขในระยะยาว และรายงานผลให้ทราบ เพื่อแก้ปัญหาอย่างเป็นรูปธรรม รวมทั้งส่งเสริมการผลิตทุเรียนคุณภาพ และ 3. ราคายางพารา และการตลาดการแปรรูป ซึ่งเป็นเรื่องที่กระทรวงเกษตรฯ และหน่วยงานภาครัฐจะต้องมาหาแนวทางแก้ไขและส่งเสริมการใช้ยางพาราในประเทศให้มากขึ้น
“ปัญหาในพื้นที่สามจังหวัดชายแดนใต้จะมีความคล้ายกัน คือ เรื่องของราคาพืชผลทางการเกษตร ยางพารา ซึ่งเป็นเรื่องที่ต้องบูรณาการทํางานกันอย่างจริงจัง ทั้งกระทรวงเกษตรและสหกรณ์ กระทรวงพาณิชย์ นอกจากนี้ ยังมีประเด็นสําคัญคือ ปัญหาที่ดินทํากิน ซึ่งเป็นนโยบายหลักของนายกรัฐมนตรี (นายเศรษฐา ทวีสิน) ที่ได้มอบหมายให้ฟผมเร่งดําเนินการแก้ปัญหาเอกสารสิทธิ์ ไม่ว่าจะเป็น การเปลี่ยนที่ดิน ส.ป.ก. ที่ราชพัสดุ ให้เป็นโฉนด สําหรับพื้นที่ใดที่ไม่สามารถออกโฉนดได้ ก็จะพิจารณาให้จะออกหนังสืออนุญาติให้ทําประโยชน์” รมว.ธรรมนัส กล่าว
รัฐบาลไทย-ข่าวทำเนียบรัฐบาล-รมว.ดีอีเอส เสือปืนไว เตรียมดัน Talent visa สำหรับกลุ่ม Digital Nomad หรือ Remote Worker สนองนโยบายนายกเศรษฐา
วันอาทิตย์ที่ 17 กันยายน 2566
รมว.ดีอีเอส เสือปืนไว เตรียมดัน Talent visa สําหรับกลุ่ม Digital Nomad หรือ Remote Worker สนองนโยบายนายกเศรษฐา
รมว.ดีอีเอส เสือปืนไว เตรียมดัน Talent visa สําหรับกลุ่ม Digital Nomad หรือ Remote Worker สนองนโยบายนายกเศรษฐา
วันนี้( 17ก.ย.66)นายประเสริฐจันทรรวงทองรัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เปิดเผยหลังการลงพื้นที่พบปะพูดคุยกับประชาชนร่วมกับนายเศรษฐาทวีสินนายกรัฐมนตรีและรัฐมนตรีว่าการกระทรวงการคลังโดยได้รับข้อมูลจากคนในท้องถิ่นว่าปัจจุบันมีกลุ่มDigital Nomadที่ทํางานในจังหวัดเชียงใหม่มากกว่า5-6พันคนซึ่งสามารถสร้างรายได้ให้กับคนในพื้นที่จํานวนมากจึงขอให้นายกรัฐมนตรีสนับสนุนให้มีการขยายตัวกลุ่มDigital Nomadเพิ่มมากขึ้นเพื่อเป็นการอํานวยความสะดวกและสร้างแรงจูงใจในการเข้ามาทํางานซึ่งทางนายกรัฐมนตรีได้รับปากว่าจะรีบพิจารณาข้อเสนอดังกล่าว
รมว.ดีอีเอสกล่าวว่าdigital nomad visaจะเป็นประโยชน์กับเศรษฐกิจและสามารถขยายผลในวงกว้างให้กับจังหวัดอื่นๆโดยเฉพาะในอุตสาหกรรม digital โดยทางดีอีเอสจะเร่งหารือกับหน่วยงานที่เกี่ยวข้องและนําเสนอต่อนายกรัฐมนตรีในสัปดาห์หน้าเพื่อเป็นการสนับสนุนนโยบายDigital NomadหรือRemote Workerโดยเฉพาะด้านดิจิทัลเทคโนโลยีในการดึงดูดแรงงานขั้นสูงและกําลังคนดิจิทัลสาขาขาดแคลน
"ทั้งนี้จะทําการดึงนักศึกษาจากมหาวิทยาลัยTop 600ระดับโลกก่อนและเชื่อว่ามาตรการนี้จะส่งผลประโยชน์กับทางจังหวัดเชียงใหม่ซึ่งถือเป็นเมืองท่องเที่ยวที่สําคัญของประเทศไทยโดยรวมอย่างแน่นอน"รมว.ดีอีเอสกล่าว
_____________
รัฐบาลไทย-ข่าวทำเนียบรัฐบาล-รมว.เกษตรฯ “ธรรมนัส” ลุยโคลน พบเกษตรกรภาคเหนือ รับฟังปัญหาด้านเกษตร รับปากเร่งแก้ปัญหาให้ทันท่วงที
วันอาทิตย์ที่ 10 กันยายน 2566
รมว.เกษตรฯ “ธรรมนัส” ลุยโคลน พบเกษตรกรภาคเหนือ รับฟังปัญหาด้านเกษตร รับปากเร่งแก้ปัญหาให้ทันท่วงที
รมว.เกษตรฯ “ธรรมนัส” ลุยโคลน พบเกษตรกรภาคเหนือ รับฟังปัญหาด้านเกษตร รับปากเร่งแก้ปัญหาให้ทันท่วงที พร้อมติดตามงานก่อสร้างโครงการอ่างเก็บน้ําแม่ตาช้าง แก้ภัยแล้ง เพิ่มแหล่งน้ําต้นทุนเพื่อชาวแม่สรวย จ.เชียงราย
วันนี้ (10 ก.ย.66) ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ตรวจติดตามการดําเนินงานการก่อสร้างโครงการอ่างเก็บน้ําแม่ตาช้าง จังหวัดเชียงราย ต.ป่าแดด อ.แม่สรวย จ.เชียงราย โดยมี นายศรัณยู มีทองคํา รองผู้ว่าราชการจังหวัดเชียงราย นายสุรเดช สมิเปรม รองปลัดกระทรวงเกษตรและสหกรณ์ นายประพิศ จันทร์มา อธิบดีกรมชลประทาน คณะผู้บริหารกระทรวงเกษตรและสหกรณ์ หัวหน้าส่วนราชการ เข้าร่วม ตลอดจนกลุ่มเกษตรกรผู้ใช้น้ําลํานําแม่กื้ด เครือข่ายเกษตรกรชาวสวนลําไย 8 จังหวัดภาคเหนือ ชมรมสหกรณ์โคนมภาคเหนือ จํากัด และกลุ่มเกษตรกรที่มารอให้การต้อนรับอย่างหนาแน่น
โอกาสนี้ รัฐมนตรีว่าการกระทรวงเกษตรฯ ได้พบปะ และรับฟังปัญหาจากเกษตรกรในพื้นที่ ตลอดจนรับมอบหนังสือเพื่อติดตามโครงการด้านการเกษตรจากเกษตรกร 8 จังหวัดในภาคเหนือ
รัฐมนตรีว่าการกระทรวงเกษตรฯ กล่าวว่า ขอขอบคุณทุกหน่วยงานที่เกี่ยวข้อง ที่ได้ร่วมกันผลักดันโครงการอ่างเก็บน้ําแม่ตาช้าง ให้ได้รับการอนุมัติจากคณะรัฐมนตรี (ครม.) ซึ่งโครงการนี้จะเป็นแหล่งเก็บกักน้ําต้นทุนเพื่อบรรเทาปัญหาการขาดแคลนน้ําเพื่อการอุปโภค-บริโภคของราษฎรในฤดูแล้ง ช่วงบรรเทาอุทกภัยในฤดูฝน และสามารถเป็นแหล่งเพาะพันธุ์ อนุรักษ์สัตว์น้ํา และรักษาสภาพต้นน้ําลําธารฟื้นฟูสภาพป่าไม้ให้ดีขึ้น
“วันนี้ตั้งใจมารับฟังปัญหาจากชาวบ้าน พี่น้องเกษตรกรในพื้นที่ โดยโครงการอ่างเก็บน้ําแม่ตาช้าง จะสามารถเริ่มก่อสร้างในปีงบประมาณ พ.ศ. 2567 และสิ่งที่ต้องดําเนินการในขั้นตอนต่อไป คือ วงเงินค่าชดเชยให้กับพี่น้องประชาชนที่อยู่บริเวณโครงการอ่างเก็บน้ําฯ อย่างเหมาะสม ทั้งนี้ ขอฝากถึงพี่น้องเกษตรกร ว่า ในยุคที่ผมได้ดํารงตําแหน่งรัฐมนตรีเกษตรฯ เราจะขับเคลื่อนการทํางานอย่างเป็นครอบครัว บูรณาการทํางานทุกหน่วยงานในสังกัดในมิติใหม่ คือเข้าถึงฐานราก เข้าถึงพื้นที่ รับฟังปัญหา โดยเตรียมนําโครงการสําคัญที่เคยได้ขับเคลื่อนนํามาเดินหน้าสานต่อ โดยเฉพาะการผลักดัน พระราชบัญญัติ (พ.ร.บ.) ลําไย ให้สําเร็จเพื่อช่วยเหลือเยียวยาเกษตรกรผู้ปลูกลําไย” รัฐมนตรีเกษตรฯ กล่าว
ทั้งนี้ เมื่อวันที่ 28 กุมภาพันธ์ 2566 ครม. มีมติอนุมัติเห็นชอบให้กระทรวงเกษตรและสหกรณ์ โดยกรมชลประทาน ดําเนินโครงการอ่างเก็บน้ําแม่ตาช้าง จังหวัดเชียงราย กรอบวงเงินงบประมาณ 1,325 ล้านบาท โดยมีแผนงานระยะเวลาโครงการ 3 ปี ระหว่างปี 2568 -2570 ตัวเขื่อนจะเป็นเขื่อนดินถมชนิดแบ่งส่วน (Zone Type) ความจุกักเก็บน้ําได้ 32 ล้านลูกบาศก์เมตร โดยเขื่อนหัวงานและอ่างเก็บน้ําของโครงการตั้งอยู่บริเวณบ้านใหม่เจริญ ต.ป่าแดด อ.แม่สรวย จ.เชียงราย พื้นที่ดังกล่าวเป็นที่ป่าทั้งหมดรวม 1,696 ไร่ 2 งาน 37 ตรว. หากดําเนินการก่อสร้างแล้วเสร็จ จะเป็นแหล่งน้ําต้นทุนสําหรับใช้ในการอุปโภคบริโภคของราษฎร 4,775 ครัวเรือน เป็นแหล่งน้ําเพื่อการเกษตรในพื้นที่ตําบลป่าแดด อําเภอแม่สรวย และพื้นที่บางส่วนของตําบลศรีถ้อยและตําบลแม่พริก อําเภอแม่สรวย สามารถส่งน้ําช่วยเหลือพื้นที่การเกษตรฤดูฝน 17,200 ไร่ ส่งผลในเรื่องผลผลิตต่อไร่สูงขึ้น เกษตรกรมีรายได้เพิ่มขึ้น 2,843 ครัวเรือน ประชากร 14,626 คน
รัฐบาลไทย-ข่าวทำเนียบรัฐบาล-รมว.เกษตรฯ “ธรรมนัส” ระดมครอบครัวเกษตรฯ เตรียมพร้อมรับนโยบายปฏิบัติงานทันที
วันเสาร์ที่ 9 กันยายน 2566
รมว.เกษตรฯ “ธรรมนัส” ระดมครอบครัวเกษตรฯ เตรียมพร้อมรับนโยบายปฏิบัติงานทันที
รมว.เกษตรฯ “ธรรมนัส” ระดมครอบครัวเกษตรฯ เตรียมพร้อมรับนโยบายปฏิบัติงานทันที ภายหลังนายกฯ แถลงนโยบาย 11 - 12 ก.ย. นี้
วันนี้(9ก.ย.66)เวลา16.00น.ร้อยเอกธรรมนัสพรหมเผ่ารัฐมนตรีว่าการกระทรวงเกษตรและสหกรณ์ลงพื้นที่จังหวัดพะเยาเป็นประธานการประชุมแนวทางขับเคลื่อนการพัฒนาและบริหารจัดการกว๊านพะเยาณลานอนุสาวรีย์พ่อขุนงําเมืองอําเภอเมืองพะเยาจังหวัดพะเยาโดยมีว่าที่ร้อยตรีณรงค์โรจนโสทรผู้ว่าราชการจังหวัดพะเยากล่าวต้อนรับรวมทั้งนายอัคราพรหมเผ่านายกองค์การบริหารส่วนจังหวัดพะเยานางสุมิตรากัณฑมิตรนายกเทศมนตรีเมืองพะเยาผู้บริหารกระทรวงเกษตรและสหกรณ์หัวหน้าส่วนราชการองค์กรปกครองส่วนท้องถิ่นและประชาชนให้การต้อนรับกว่า1,300คนและร่วมมอบดอกไม้แสดงความยินดีในโอกาสได้รับโปรดเกล้าฯแต่งตั้งให้ดํารงตําแหน่งรัฐมนตรีว่าการกระทรวงเกษตรและสหกรณ์
“การลงพื้นที่จังหวัดพะเยาในวันนี้ถือเป็นครั้งแรกที่ได้กลับมาในจังหวัดพะเยาหลังจากที่ได้รับโปรดเกล้าฯแต่งตั้งให้ดํารงตําแหน่งรัฐมนตรีว่าการกระทรวงเกษตรและสหกรณ์และขอขอบคุณพี่น้องประชาชนเกษตรกรที่ได้ให้กําลังใจทั้งนี้ผมจะแถลงและมอบนโยบายที่กระทรวงเกษตรและสหกรณ์ทันทีภายหลังจากที่นายกรัฐมนตรี(นายเศรษฐาทวีสิน)แถลงนโยบายในวันที่11 - 12ก.ย.นี้และเตรียมพร้อมปฏิบัติหน้าที่ทันทีเพราะปัญหาของพี่น้องเกษตรกรสะสมมานานจําเป็นต้องได้รับการแก้ไขโดยนโยบายที่จะขับเคลื่อนเร่งด่วนอาทิการพักหนี้เกษตรกรการยกระดับแปลงใหญ่การแก้ไขปัญหาการทําประมงผิดกฎหมายฯ(IUU)การแก้ไขปัญหาที่ดินทํากินในพื้นที่เขตปฏิรูปที่ดิน(ส.ป.ก.)เป็นต้นอย่างไรก็ตามหลังการแถลงนโยบายของรัฐบาลแล้วจะลงพื้นที่จังหวัดพะเยาอีกครั้งโดยจะประชุมร่วมกับผู้ว่าราชการจังหวัดและหน่วยงานที่เกี่ยวข้องในพื้นที่เพื่อมอบนโยบายและหารือแนวทางการพัฒนาจังหวัดพะเยาให้เกิดการเปลี่ยนแปลงอย่างเป็นรูปธรรมรวมถึงในพื้นที่จังหวัดอื่นๆอีกด้วย”รัฐมนตรีว่าการกระทรวงเกษตรฯกล่าว
สําหรับในพื้นที่จังหวัดพะเยามีประเด็นปัญหาที่ต้องเร่งแก้ไขและพัฒนาคือการให้ความช่วยเหลือเร่งรัดการพัฒนาพื้นที่หนองเล็งทรายการแก้ไขปัญหาน้ําท่วมน้ําแล้งของกว๊านพะเยาการติดตามและขับเคลื่อนโครงการอ่างเก็บน้ําน้ําปี้อันเนื่องมาจากพระราชดําริฯรวมถึงการบริหารจัดการน้ําในพื้นที่เพื่อให้มีประสิทธิภาพสูงสุดและเพิ่มการกักเก็บน้ําให้มากขึ้น
โอกาสนี้รมว.เกษตรฯได้นํามังคุดมาแจกจ่ายให้กับประชาชนชาวพะเยาซึ่งเป็นมังคุดที่รับซื้อจากเกษตรกรจังหวัดนครศรีธรรมราชจํานวน5ตันแบ่งเป็น4ตันสําหรับแจกจ่าย และอีก1ตันที่ไม่ได้มาตรฐานไม่เหมาะกับการบริโภคมาแจกจ่ายให้กับเกษตรกรเพื่อใช้ทําเป็นปุ๋ยหมักชีวภาพต่อไป
รัฐบาลไทย-ข่าวทำเนียบรัฐบาล-รพ.เชียงรายประชานุเคราะห์  สร้างเครือข่ายบริการร่วมภาครัฐ-เอกชน ขยายบริการสุขภาพให้ประชาชนเข้าถึงสะดวกรวดเร็ว
วันอาทิตย์ที่ 10 กันยายน 2566
รพ.เชียงรายประชานุเคราะห์  สร้างเครือข่ายบริการร่วมภาครัฐ-เอกชน ขยายบริการสุขภาพให้ประชาชนเข้าถึงสะดวกรวดเร็ว
โรงพยาบาลเชียงรายประชานุเคราะห์ ขานรับนโยบาย One Province One Hospital ประสานความร่วมมือสถานบริการเอกชนและมหาวิทยาลัย ยกระดับการจัดบริการสุขภาพในพื้นที่ พร้อมจัดระบบ “ล้านนา 3”เพิ่มทางเลือกในการเข้ารับบริการของประชาชนพื้นที่รอยต่อจังหวัดพะเยา
โรงพยาบาลเชียงรายประชานุเคราะห์ ขานรับนโยบาย One Province One Hospital ประสานความร่วมมือสถานบริการเอกชนและมหาวิทยาลัย ยกระดับการจัดบริการสุขภาพในพื้นที่ พร้อมจัดระบบ “ล้านนา 3”เพิ่มทางเลือกในการเข้ารับบริการของประชาชนพื้นที่รอยต่อจังหวัดพะเยาช่วยให้เข้าถึงบริการที่สะดวก รวดเร็วยิ่งขึ้น
นายแพทย์พูลลาภ ฉันทวิจิตรวงศ์ ผู้ตรวจราชการกระทรวงสาธารณสุข เขตสุขภาพที่ 1 เปิดเผยความก้าวหน้าการดําเนินงานตามนโยบาย One Province One Hospital ว่า โรงพยาบาลเชียงรายประชานุเคราะห์ ซึ่งเป็นโรงพยาบาลศูนย์ขนาด 758เตียง ไม่เพียงแต่ใช้ทรัพยากรทางการแพทย์ร่วมกับโรงพยาบาลชุมชนในจังหวัดเท่านั้น แต่ยังขยายความร่วมมือไปถึงสถานพยาบาลภาคเอกชนในการจัดบริการโรคหลอดเลือดสมอง และสถานพยาบาลของมหาวิทยาลัยในการให้บริการผู้ป่วยร่วมกัน รวมทั้งมีการจัดระบบบริการล้านนา 3 ให้บริการรักษาพยาบาล ส่งต่อผู้ป่วยในพื้นที่รอยต่อจังหวัดเชียงรายและพะเยา ทําให้ประชาชนได้เข้าถึงบริการที่สะดวก รวดเร็วยิ่งขึ้น
ด้านแพทย์หญิงอัจฉรา ละอองนวลพานิช ผู้อํานวยการโรงพยาบาลเชียงรายประชานุเคราะห์ กล่าวเพิ่มเติมว่า โรงพยาบาลโอเว่อร์บรู๊ค ซึ่งเป็นโรงพยาบาลเอกชนในจังหวัดเชียงราย ได้สนับสนุนสถานที่และเครื่องมือแพทย์ให้ทีมแพทย์ของโรงพยาบาลเชียงรายประชานุเคราะห์ทําการรักษาผู้ป่วยโรคหลอดเลือดสมองด้วยวิธีลากลิ่มเลือดผ่านสายสวน (Thrombectomy) โดยตั้งแต่เดือนเมษายน 2565 -พฤษภาคม 2566 มีผู้ป่วยได้รับการรักษาแล้ว 74 ราย ส่วนความร่วมมือกับโรงพยาบาลศูนย์การแพทย์แม่ฟ้าหลวง มหาวิทยาลัยแม่ฟ้าหลวง เป็นการสนับสนุนเครื่องมือแพทย์และสถานที่ และโรงพยาบาลเชียงรายประชานุเคราะห์จัดทีมแพทย์ พยาบาล และบุคลากรไปร่วมบริการ ซึ่งช่วยให้ประชาชนในจังหวัดเชียงรายได้เข้าถึงบริการทางการแพทย์ที่มีคุณภาพและมาตรฐานมากขึ้น
สําหรับระบบบริการล้านนา 3 เป็นความร่วมมือของโรงพยาบาลพาน-โรงพยาบาลพะเยา-โรงพยาบาลเชียงรายประชานุเคราะห์ เนื่องจาก อําเภอพาน มีพื้นที่ติดกับอําเภอเมืองเชียงราย และจังหวัดพะเยา ใช้ระยะเวลาเดินทาง 45 กิโลเมตรเท่ากัน เพื่อให้ประชาชนสามารถเลือกเข้ารับบริการได้ตามความต้องการ จึงได้หารือกับโรงพยาบาลพะเยา ในการรับส่งต่อผู้ป่วยจากโรงพยาบาลพาน และดูแลประชาชนในพื้นที่ร่วมกัน นอกจากนี้ยังร่วมกันดูแลรักษาโรคตาให้กับประชาชนตามความเชี่ยวชาญของจักษุแพทย์ โดยโรงพยาบาลพะเยาให้การรักษาผู้ป่วยโรคต้อหิน ส่วนโรงพยาบาลเชียงรายประชานุเคราะห์ จะให้การรักษาผู้ป่วยโรคจอประสาทตานอกจากนี้ ยังมีความร่วมมือในการส่งต่อผู้ป่วยข้ามจังหวัดระหว่างโรงพยาบาลเทิง จังหวัดเชียงราย กับโรงพยาบาลเชียงคํา จังหวัดพะเยา เนื่องจากอยู่ห่างกันเพียง 20 กิโลเมตร แต่หากส่งไปรักษาที่โรงพยาบาลเชียงรายประชานุเคราะห์ จะอยู่ไกลถึง 70 กิโลเมตร ส่งผลให้ผู้ป่วยได้รับความสะดวกและช่วยลดค่าใช้จ่ายในการดินทาง อีกทั้งช่วยลดความแออัดในโรงพยาบาลเชียงรายประชานุเคราะห์ได้อีกด้วย
********************************************* 10 กันยายน 2566
รัฐบาลไทย-ข่าวทำเนียบรัฐบาล-​PM extends condolences to Morocco over deadly earthquake
วันอาทิตย์ที่ 10 กันยายน 2566
10/09/2566
​PM extends condolences to Morocco over deadly earthquake
​PM extends condolences to Morocco over deadly earthquake
September 9, 2023, Prime Minister and Minister of Finance Srettha Thavisin was reported on a devastating earthquake in Morocco, with the epicenter being in the High Atlas Mountains, 71km south-west of Marrakesh, killing at least 632 and injured 329 people.
The Prime Minister expressed profound condolences to Morocco and its people over the disaster, and affirmed the Thai Government’s readiness to provide assistance as needed. He also ordered Ministry of Foreign Affairs to immediately assist Thai citizens living in the quake-hit area and vicinity, and keep updated him on the situation.